รัฐเปิดทางเอกชนเช่าที่สปก.
"วิษณุ" เตรียมเสนอใช้มาตรา 44 ยกเว้นให้กลุ่มพลังงานรายเก่าเช่าที่ ส.ป.ก.ทำธุรกิจต่อได้
20 มิ.ย. 2560

"วิษณุ" เตรียมเสนอใช้มาตรา 44 ยกเว้นให้กลุ่มพลังงานรายเก่าเช่าที่ ส.ป.ก.ทำธุรกิจต่อได้นายวิษณุ เครืองาม รองนายกรัฐมนตรี เปิดเผยว่า จะเสนอให้ที่ประชุมคณะรักษาความสงบแห่งชาติ (คสช.) และคณะรัฐมนตรี (ครม.) ในวันที่ 20 มิ.ย.นี้ อนุมัติแนวทางการเช่าที่ดินในเขตปฏิรูปที่ดินเพื่อเกษตรกรรม (ส.ป.ก.) โดยอาจใช้มาตรา 44 เพื่อให้กิจการสำรวจพลังงานปิโตรเลียม พลังงานทดแทน และแร่ ที่ได้รับอนุญาตเช่าที่ดิน ส.ป.ก.อยู่เดิมสามารถดำเนินการต่อไปได้นายวิษณุ กล่าวว่า ทางออกดังกล่าวเพื่อแก้ปัญหาหลังจากศาลปกครองได้มีคำสั่ง วันที่ 1 มิ.ย. 2560 ห้ามใช้ที่ดินในพื้นที่ ส.ป.ก.เพื่อประโยชน์อื่น ซึ่งส่งผลให้เอกชนสูญเสียรายได้จากการผลิตปิโตรเลียม ซึ่งบางส่วนเป็นรายได้เข้าท้องถิ่น แต่ข้อยกเว้นนี้จะไม่เกี่ยวข้องกับผู้ขออนุญาตรายใหม่"แนวทางที่จะออกมานี้เป็นพื้นที่ ส.ป.ก.ที่มีโครงการพลังงานทุกประเภทและทั่วไป ไม่ใช่เฉพาะแหล่งพลังงานที่ อ.ลานกระบือ จ.กำแพงเพชร เท่านั้น และถ้าจะออกคำสั่งก็จะเป็นไปตาม 7 แนวทางที่นายกรัฐมนตรีให้ไว้" นายวิษณุ กล่าวนอกจากนี้ การอนุญาตให้ใช้พื้นที่จะต้องผ่านคณะกรรมการปฏิรูปที่ดิน เข้า ครม. และมีกฎหมายรองรับ เช่น กฎกระทรวง ซึ่งหากเลือกวิธีการเพิกถอนสภาพที่ดิน ส.ป.ก. แม้ทำได้ แต่ที่ดินจะกลายสภาพเป็นที่ราชพัสดุ ต้องโอนการดูแลไปอยู่กระทรวงการคลัง เงินจากการเช่าก็จะเข้าคลัง ไม่เข้ากองทุนเกษตรกรรม ซึ่งทำให้เกษตรกรเสียประโยชน์ จึงจำเป็นต้องคงความเป็นที่ ส.ป.ก.ไว้แนวทางที่เหลือ หากต้องแก้กฎหมายจะใช้เวลานาน หรือการใช้อำนาจตามมาตรา 19 มาตรา 30 ของ พ.ร.บ.การปฏิรูปที่ดินเพื่อเกษตรกรรม ออกระเบียบนำที่ดินไปใช้ประโยชน์อย่างอื่นได้ภายใต้เงื่อนไขที่กำหนด แต่ส่วนนี้แก้ไขได้เฉพาะพลังงานจากกังหันลมเท่านั้น แต่ไม่สามารถปลดล็อกแหล่งปิโตรเลียมหรือแร่ได้ และแนวทางสุดท้ายคือการใช้มาตรา 44"ปัจจุบันต้องชั่งน้ำหนักประโยชน์สาธารณะระหว่างประโยชน์คงที่คือประโยชน์เกษตรกร และประโยชน์สาธารณะอื่นที่สมัยก่อนยังไม่ได้พูดถึง แต่ประเทศชาติขาดไม่ได้ หนึ่งก็คือน้ำมันและก๊าซ พลังงานปิโตรเลียม สองพลังงานทดแทน และสามทรัพยากรแร่ ซึ่งเหล่านี้ก็จะเป็นประโยชน์ต่อเกษตรกรได้ คือเมื่อโครงการพลังงานเข้าไปใช้ที่ต้องจ่ายค่าเช่า ค่าเช่านั้นก็นำไปให้เกษตรกร ทำให้เกษตรกรมีรายได้มากกว่าการทำการเกษตร หรือบางแห่งสามารถทำเกษตรไปด้วยได้ เงินส่วนหนึ่งก็เอาไปเข้ากองทุนเกษตรกรรมเพื่อเอาไปใช้กับการพัฒนาเกษตรทั้งประเทศ" รองนายกฯ กล่าว